Príloha 2

Prehľad a rozpracovanie úloh a odporúčaní zo záverov Európskej rady z 21. -22. júna 2007

	Úlohy a odporúčania vyplývajúce zo záverov Európskej rady (ER) z júna 2007 sa týkajú najmä oblastí reformy zmlúv, spravodlivosti a vnútorných záležtostí, hospodárskych a sociálnych otázok a otázok životného prostredia, ako aj vonkajších vzťahov.

	Predkladaný materiál obsahuje úlohy a odporúčania vyplývajúce zo záverov ER v uvedených oblastiach. Vzhľadom na nevyhnutnosť implementovať schválené rozhodnutia Európskej rady rezortmi Slovenskej republiky, je v predkladanej správe návrh uznesenia, kde je jednotlivým rezortom uložená všeobecná úloha analyzovať a rozpracovať závery Európskej rady. Nasledujúca tabuľka konkretizuje závery Európskej rady na podmienky jednotlivých rezortov SR. Úlohy a odporúčania vyplývajúce zo závery Európskej rady sú štrukturované tak, aby zodpovedali previazaniu plnenia zámerov ER a EK so smerovaním plnenia úloh rezortov SR v príslušných oblastiach. Odporúčané termíny sú okrem konkrétne vymedzených prípadov rámcové alebo závislé od prijatia príslušných rozhodnutí na úrovni európskych inštitúcií.

Bod záverov ER č. 	Oblasť	Názov úlohy

	Adresát úlohy	Termín plnenia	
3	Roaming	Predložiť novelu zákona 610/2003 Z.z. o elektronických komunikáciách; implementovať sankcie viažuce sa na povinnosti vyplývajúce z nariadenia EP a Rady o roamingu	MDPT SR	marec 2008	
8-14	Proces reformy zmlúv	Vymenovať zástupcov SR na medzivládnej konferencii a určiť delegáciu SR na rokovanie medzivládnej konferencie	Vláda SR a predseda vlády SR	júl 2007 	
15-31	Spravodlivosť a vnútorné záležitosti				
16-18, 22	Migrácia	Reflektovať na nové iniciatívy v oblasti migrácie, najmä v súvislosti s implementáciou globálneho prístupu k migrácii na východné a juhovýchodné regióny susediace s EÚ a zabezpečiť primerané ľudské a finančné zdroje	MV SR		
		Prehodnotiť možnosti nadviazania partnerstiev v oblasti mobility s tretími krajinami a cirkulárnej migrácie, v súlade s reálnymi potrebami pracovného trhu SR 			
		Prehodnotiť možnosti a formy prejavu solidarity zo strany SR, s cieľom napomôcť pri riešení pretrvávajúcej situácie v Stredomorí, vrátane účasti na spoločných operáciách a posilnení technického a personálneho vybavenia agentúry FRONTEX	MV SR		
20	Integrácia	Prijať opatrenia na vytvorenie koncepcie integračnej politiky SR, vrátane určenia gestorstva a zapojenia ďalších relevantných subjektov			
21	Azylová politika	Prijať opatrenia v súvislosti s budovaním európskeho azylového systému, vrátane posilnenia výmeny skúseností s ďalšími členskými štátmi	MV SR		
		Prehodnotiť možnosti ďalšieho rozvoja azylovej politiky v nadväznosti na nové výzvy (ako presídľovanie) a posúdiť reálne možnosti SR pri zdieľaní solidarity a prerozdelení bremena v prípadoch zvýšených migračných tlakov na niektoré členské štáty.	MV SR		
18,19,23	Schengen, vízová politika a ochrana hraníc				
		Vyslať národných expertov na post do Európskej agentúry Frontex 	MV SR	podľa Národného plánu ochrany hraníc	
		Posilňovať technickú vybavenosť rýchlych zásahových tímov 	MV SR	priebežne	
		Zabezpečiť prevádzku a využívanie informačného systému VISION	MV SR		
		Zabezpečiť organizačnú štruktúru VIS, materiálno-technické zabezpečenie prevádzky a zaškolenie operátorov v súlade s Akčným plánom	MV SR		
		Dobudovať schengenskú pozemnú hranicu s Ukrajinou, vzdušných hraníc a Schengenský informačný systém	MV SR v spolupráci s ostatnými rezortmi 	Podľa Akčného plánu	
		Z hľadiska dlhodobého plánovania Národný plán ochrany hraníc nadväzuje na Akčný plán pre zabezpečenie vstupu SR do schengenského priestoru. Z uvedených projektov pre obdobie 2008 – 2013 vyplývajú nasledovné úlohy: materiálno-technické zabezpečenie operatívnych a finančných zložiek, vyslanie imigračných styčných dôstojníkov , vytvorenie kontaktného a koordinačného pracoviska ICONET, vytvorenie centra analýz a strategického plánovania, vytvorenie podmienok pre výkon spoločných činností pre hraničnú a cudzineckú políciu Policajného zboru s colnou správou.	MV SR		
24-26	Policajná spolupráca				
		Posilňovať operatívnu policajnú spoluprácu na národnej a medzinárodnej úrovni	MV SR	trvale	
		Aktualizovať akčný plán boja proti terorizmu podľa analýzy ohrození 	MV SR	trvale 	
		Identifikovať hrozby organizovaného zločinu podľa ich závažnosti a prijať potrebné opatrenia na ich elimináciu v súčinnosti ostatnými členskými štátmi EÚ a na úrovni Europolu 
	MV SR	v zmysle aktualizácie vyhodnotenia hrozieb organizovaného zločinu Europolom	
		Po prijatí implementačných opatrení na úrovni EÚ vo forme rozhodnutia Rady prijať časový harmonogram implementácie na národnej úrovni 
	MV SR	v zmysle rozhodnutia Rady k implementačným opatreniam	
		Zosúladiť ďalšie aktivity Národnej jednotky Europolu s implementáciou rozhodnutia Rady 
	MV SR	v zmysle implementačného plánu Europolu a EK	
		Aktívne participovať pri prerokovávaní návrhu Rámcového rozhodnutia Rady o ochrane osobných údajov spracúvaných v rámci policajnej a justičnej spolupráce v trestných veciach v príslušných formáciách výborov a pracovných skupín Rady tak, aby aj Slovensko prispelo k dosiahnutiu politickej dohody k návrhu do konca roku 2007.	MV SR, MS SR	priebežne	
5,15,26,27	Trestná justícia				
		Prezentovať stanoviská podporujúce skoré ukončenie rokovaní zohľadňujúc požiadavku rešpektovania vyvážených riešení medzi zabezpečením dostatočnej úrovne ochrany osobných údajov jednotlivcov a umožnením efektívneho výkonu činnosti justičných a policajných orgánov 	MV SR, MS SR	koniec roka 2007	
		V prípade obnovenia rokovaní o návrhu legislatívneho aktu smerujúceho s ochrane určitých procesných práv v trestnom konaní preskúmať možnosť zmeny (prehodnotenia) slovenskej pozície z hľadiska budúcej zmluvnej reformy EU a všeobecne, prihliadať v rokovaniach v oblasti justičnej spolupráce na riešenia, ktoré podporujú vyvážené riešenia medzi ochranou práv jednotlivca a záujmom štátu a spoločnosti na trestnom konaní 	MS SR	priebežne	
		Dôsledne a včasne implementovať rámcové rozhodnutie o boji proti xenofóbii a rasizmu preskúmať potrebu prijatia legislatívy v iných oblastiach boja proti intolerancii	ÚV SR, MS SR	priebežne	
30,31	E-justice				
		Odporúča sa naďalej pokračovať v prácach smerujúcich k elektronickému prepojeniu Registra trestov Slovenskej republiky s registrami trestov niektorých členských štátov v rámci tzv. pilotného projektu 	GP SR	marec 2008	
		Odporúča sa vytvoriť dostatočné technické, kapacitné  a legislatívne podmienky na budúce elektronické prepojenie s trestnými registrami všetkých členských štátov EÚ s využitím finančných fondov EU najneskôr po prijatí dohody na spoločnom elektronickom formáte na európskej úrovni	GP SR, MS SR	priebežne 	
32-44	Hospodárske a sociálne otázky a otázky životného prostredia				
	Preskúmanie jednotného trhu	Pokračovať v konkrétnych krokoch, ktoré SR podporuje v prospech rozvoja jednotného trhu (podpora odstraňovania nadbytočných administratívnych a iných prekážok, optimalizácia legislatívy, podpora podnikania na jednotnom trhu, podpora správneho uplatňovania práva, ako aj jeho vymožiteľnosti atď.).	MH SR		
	Voľný pohyb tovarov	Podielať sa na rokovaniach o legislatívnych návrhoch v oblasti voľného pohybu tovarov v Rade EÚ a analyzovať oblasti, na ktoré bude mať pripravovaná legislatíva vplyv.	MH SR, ÚNMS SR		
	Klimatické zmeny	Vykonať analýzu možného zníženia emisií skleníkových plynov do roku 2020 o 20% resp. 30% a do roku 2050 o 50% s rôznymi scenármi vývoja t. j. zohľadniť rast HDP, diverzifikáciu priemyslu, podiel obnoviteľných zdrojov energie (využitie nízko uhlíkových technológií). Na základe analýzy definovať východiskovú pozíciu SR k stanovovaniu vnútroštátnych cieľov v rámci EÚ. Tým bude umožnené SR aktívne sa podieľať na vývoji metodiky určenia individuálnych redukčných cieľov.	MŽP SR, MH SR		
	Energetika	Uskutočniť rokovania s predstaviteľmi EK o fungovaní a príprave rokovania Európskeho fóra pre jadrovú energetiku v Bratislave a vytvoriť vhodné podmienky na jeho prácu. Odporúča sa MH SR vykonať vyššie uvedené rokovania s predstaviteľmi KOM. Následne sa odporúča vypracovať a predložiť na schválenie technicko – organizačné zabezpečenie rokovaní EJF, vrátane finančných a personálnych potrieb.	MH SR		
44	Zavedenie Eura v MT a CY	Za rok 2007 s dostatočnou maržou splniť kritérium deficitu verejných financií (toto napomôže aj plneniu kritéria inflácie a vytvorí predpoklad pre stabilný vývoj kurzu)	MF SR		
		Zabezpečiť dodržanie 0,5 % limitu medziročného štrukturálneho zlepšovania rozpočtu (záväzok pre eurozónu a krajiny v ERMII) a pokračovať v štrukturálnych reformách tak, aby SR dosiahla splnenie strednodobého cieľa v udržateľnosti verejných financií do roku 2010	MF SR		
		Pripraviť návrh rozpočtu verejnej správy na rok 2008 v súlade s uvedenými požiadavkami a so zohľadnením odporúčaní Rady Ecofin k aktualizovanému Konvergenčnému programu SR	MF SR		
		Od septembra 2007 zintenzívniť komunikáciu na administratívnej a politickej úrovni s inštitúciami EU, hlavne EK a ECB	MF SR		
45-52	Vonkajšie vzťahy				
		Implementovať závery ER v oblasti SZBP vo vzťahu k Strednej Ázii, v Európskej susedskej politike, v vo vzťahoch EÚ-Afrika	MZV SR	priebežne